projecte-aina/catalan_government_crawling huggingface dataset:
El Cos Nacional de Policia consta de les escales i categories següents:
- L'escala superior, amb dues categories.
El seu sistema d'accés és a la inferior des de l'escala executiva i a la categoria superior des de la inferior; per promoció interna en els dos casos.
- L'escala executiva, amb dues categories.
El seu sistema d'accés és el d'oposició lliure i el de promoció interna, en el percentatge que es determini per reglament, per a la categoria inferior, i de promoció interna per a la categoria superior.
- L'escala de subinspecció, amb una sola categoria, a la qual s'accedeix únicament per promoció interna des de l'escala bàsica.
- L'escala bàsica, amb dues categories, a les quals s'accedeix per oposició lliure a la categoria inferior, i per promoció interna a la superior.
Per a l'accés a les escales anteriors, s'exigeix estar en possessió dels títols dels grups A, B, C i D, respectivament, i la superació dels cursos corresponents al centre de formació.
Al Cos Nacional de Policia hi ha d'haver les places de facultatius i de tècnics, amb títols dels grups A i B, que siguin necessàries per a la cobertura i suport de la funció policial, que s'han de cobrir entre funcionaris d'acord amb el sistema que es determini per reglament.
Excepcionalment, si les circumstàncies ho exigeixen, es poden contractar, temporalment, especialistes per a l'exercici d'aquestes funcions.
Els grups als quals es refereixen els apartats anteriors d'aquest article són els corresponents als grups de classificació establerts a l'article 25 de la Llei 30/1984, de 2 d'agost, de mesures per a la reforma de la funció pública.
L'estructura i competència dels òrgans de direcció del Cos Nacional de Policia són les que s'estableixen a les normes orgàniques del Ministeri de l'Interior.
El règim estatutari del Cos Nacional de Policia s'ha d'ajustar a les previsions d'aquesta Llei i les disposicions que la despleguin, i tenir com a dret supletori la legislació vigent referida als funcionaris de l'Administració civil de l'Estat.
Els seus membres, homes i dones, actuen d'uniforme o sense l'uniforme, en funció de la destinació que ocupin i del servei que facin.
La jubilació forçosa es produeix en complir el funcionari seixanta-cinc anys.
Per llei, s'han de determinar les edats i causes del pas dels funcionaris del Cos Nacional de Policia a la situació de segona activitat, atenent les aptituds físiques que demani la seva funció.
Així mateix s'han d'establir les remuneracions a percebre i les obligacions corresponents a aquesta situació.
Amb motiu de l'explosió a una indústria química situada al Polígon Sud de la Canonja (Tarragonès), el Govern de la Generalitat vol manifestar el seu dol i, alhora, acompanyar en aquests moments les famílies de les víctimes.
Declarar dol, a tot el territori de Catalunya, des de la publicació d'aquest Decret fins al dia 16 de gener de 2020.
Durant aquests dies de dol les banderes onejaran a mig pal en els edificis i dependències de la Generalitat i en les corporacions públiques de Catalunya.
Amb motiu del temporal Glòria que ha afectat Catalunya, el Govern de la Generalitat vol manifestar el seu dol i, alhora, acompanyar en aquests moments les famílies de les víctimes.
Declarar dol a tot el territori de Catalunya, des de la publicació d'aquest Decret fins al dia 25 de gener de 2020.
Durant aquest període de dol se suspendran les celebracions oficials i les banderes onejaran a mig pal en els edificis i dependències de la Generalitat i en les corporacions públiques de Catalunya.
Des del mes de març d'enguany, els ciutadans de Catalunya han patit les conseqüències d'una crisi sanitària sense precedents generada per la COVID-19.
Una pandèmia a escala mundial i amb uns efectes devastadors, que encara avui no hem pogut superar.
Aquesta situació extrema que ha patit i està patint el poble de Catalunya ha tingut múltiples conseqüències negatives en els nostres serveis públics i els seus treballadors, en l'economia del nostre país i en la vida de tots i cadascun dels ciutadans.
La vessant més cruenta d'aquesta crisi sanitària ha estat la pèrdua de milers dels nostres conciutadans i, en molts casos, amb la conseqüència més dolorosa que les seves famílies i amics ni tan sols han pogut acomiadar-los, ni acompanyar-los en els darrers moments de la seva vida.
El Govern de la Generalitat, compartint la tristesa i el desconsol amb tots els ciutadans de Catalunya que han patit aquests efectes de la pandèmia, vol manifestar el seu dol i, alhora, acompanyar en aquests moments les famílies de les víctimes.
Declarar dol, a tot el territori de Catalunya, des de la publicació d'aquest Decret fins al dia 5 de juny de 2020 (inclòs).
Durant aquest període de dol les banderes onejaran a mig pal en els edificis i dependències de la Generalitat i en les corporacions públiques de Catalunya.
ORDRE AAM/371/2012, de 9 de novembre, de modificació de l'Ordre AAM/260/2012, de 2 d'agost, per la qual es convoquen els ajuts per cobrir les necessitats de liquiditat de les explotacions agràries, SAT i cooperatives agràries i altres entitats participades o integrades en més del 50% per cooperatives i/o SAT, afectades per les tempestes ocorregudes durant l'estiu a partir del 5 de juliol de 2012 i els incendis forestals ocorreguts durant aquest any fins a la publicació d'aquesta Ordre, i s'aproven les bases reguladores corresponents.
ORDRE AAM/260/2012, de 2 d'agost, per la qual es convoquen els ajuts per cobrir les necessitats de liquiditat de les explotacions agràries, societats agràries de transformació (SAT) i cooperatives agràries i altres entitats participades o integrades en més del 50% per cooperatives i/o SAT, afectades per les tempestes ocorregudes durant l'estiu a partir del 5 de juliol de 2012 i els incendis forestals ocorreguts durant aquest any fins a la publicació d'aquesta Ordre, i s'aproven les bases reguladores corresponents.
ORDRE AAR/438/2010, de 6 de setembre, per la qual s'aproven les bases reguladores de les mesures per pal·liar els danys provocats pel temporal de neu de març de 2010 al sector de la planta ornamental, i es convoquen els ajuts corresponents.
Llei 2/1985, de 21 de gener, sobre protecció civil
f ) Definició de les mesures de protecció a la població, amb garantia de l'assistència a les persones amb discapacitat, que tenen per objecte evitar o minimitzar els efectes adversos del risc, i s'han de considerar com a mínim les següents:
Refugi o aïllament al propi domicili o en llocs de seguretat.
Evacuació en les diferents variants.
Per ser objectiu prioritari, els procediments operatius i els mitjans utilitzats han de ser tals que es pugui assegurar l'adopció d'aquestes mesures en el moment oportú.
f ) Definició de les mesures de protecció a la població, que tenen per objecte evitar o minimitzar els efectes adversos del risc; cal considerar si més no aquestes:
Refugi o aïllament en el propi domicili o en llocs de seguretat.
Evacuació en les diferents variants d'aquesta.
Atès que es tracta d'un objectiu prioritari, els procediments operatius i els mitjans emprats han de ser de manera que es pugui assegurar l'adopció d'aquestes mesures en el moment oportú.
Les inspeccions dels aparells taxímetres es regeixen per la seva legislació específica, i es poden fer conjuntament amb la inspecció periòdica del vehicle.
En els vehicles de lloguer sense conductor, la revisió i el precintament del comptaquilòmetres són obligatoris quan el sistema de tarifació depengui del quilometratge recorregut.
Aquesta circumstància cal fer-la constar, en tot cas, en la targeta ITV i, si escau, modificar la classificació del vehicle.
En els supòsits constitutius d'infracció greu o molt greu en què la persistència en el tractament de les dades de caràcter personal o la seva comunicació o transferència internacional posterior pugui suposar un greu menyscabament dels drets fonamentals dels afectats i en particular del seu dret a la protecció de dades de caràcter personal, l'òrgan sancionador, a més d'exercir la potestat sancionadora, pot requerir als responsables de fitxers de dades de caràcter personal, tant de titularitat pública com privada, que cessin en la utilització o cessió il·lícita de les dades.
Si es desatén el requeriment, l'òrgan sancionador, mitjançant resolució motivada, pot immobilitzar els fitxers únicament a l'efecte de restaurar els drets de les persones afectades.
En els supòsits, constitutius d'infracció molt greu, d'utilització o cessió il·lícita de les dades de caràcter personal en què s'impedeixi greument o s'atempti de la mateixa manera contra l'exercici dels drets dels ciutadans i el lliure desenvolupament de la personalitat que la Constitució i les lleis garanteixen, el director de l'Agència de Protecció de Dades, a més d'exercir la potestat sancionadora, pot requerir als responsables de fitxers de dades de caràcter personal, tant de titularitat pública com privada, la cessació en la utilització o la cessió il·lícita de les dades.
Si el requeriment és desatès, l'Agència de Protecció de Dades pot immobilitzar aquests fitxers, mitjançant resolució motivada, als únics efectes de restaurar els drets de les persones afectades.
Les infraccions molt greus prescriuen al cap de tres anys, les greus al cap de dos anys i les lleus al cap d'un any.
El termini de prescripció es comença a comptar des del dia en què s'hagi comès la infracció.
Interromp la prescripció la iniciació, amb coneixement de l'interessat, del procediment sancionador, i es reprèn el termini de prescripció si l'expedient sancionador està paralitzat durant més de sis mesos per causes no imputables al presumpte infractor.
Les sancions imposades per faltes molt greus prescriuen al cap de tres anys, les imposades per faltes greus al cap de dos anys i les imposades per faltes lleus al cap d'un any.
El termini de prescripció de les sancions comença a comptar des de l'endemà del dia en què adquireixi fermesa la resolució per la qual s'imposa la sanció.
La prescripció s'interromp per la iniciació, amb coneixement de l'interessat, del procediment d'execució, i torna a transcórrer el termini si el procediment està paralitzat durant més de sis mesos per una causa no imputable a l'infractor.
Quan les infraccions a què es refereix l'article 44 es cometin en fitxers de titularitat pública o en relació amb tractaments els responsables dels quals ho serien de fitxers d'aquesta naturalesa, l'òrgan sancionador ha de dictar una resolució en què estableixi les mesures que escau adoptar perquè cessin o es corregeixin els efectes de la infracció.
Aquesta resolució s'ha de notificar al responsable del fitxer, a l'òrgan del qual depengui jeràrquicament i als afectats si n'hi ha.
L'òrgan sancionador també pot proposar la iniciació d'actuacions disciplinàries, si són procedents.
El procediment i les sancions a aplicar són els que estableix la legislació sobre règim disciplinari de les administracions públiques.
S'han de comunicar a l'òrgan sancionador les resolucions que recaiguin en relació amb les mesures i actuacions a què es refereixen els apartats anteriors.
Quan les infraccions a què es refereix l'article 44 siguin comeses en fitxers dels quals siguin responsables les administracions públiques, el director de l'Agència de Protecció de Dades ha de dictar una resolució per establir les mesures que escau adoptar perquè cessin o es corregeixin els efectes de la infracció.
Aquesta resolució s'ha de notificar al responsable del fitxer, a l'òrgan del qual depengui jeràrquicament i als afectats, si n'hi ha.
El director de l'Agència també pot proposar la iniciació d'actuacions disciplinàries, si són procedents.
El procediment i les sancions que s'han d'aplicar han de ser les establertes en la legislació sobre règim disciplinari de les administracions públiques.
S'han de comunicar a l'Agència les resolucions que es dictin en relació amb les mesures i les actuacions a què es refereixen els apartats anteriors.
Quan es tracti de fitxers de titularitat pública cal atenir-se, quant al procediment i a les sancions, al que disposen els articles 46 i 48 d'aquesta Llei.
Quan es tracti de fitxers dels quals siguin responsables les administracions públiques cal atenir-se, pel que fa al procediment i les sancions, al que disposa l'article 46, apartat 2.
Les entitats asseguradores, abans de l'1 de juliol de 2016 i per a les quantitats que es lliurin a compte a partir d'aquesta data, han d'adaptar les pòlisses vigents l'1 de gener de 2016 al règim introduït per la disposició final tercera.dos de la Llei 20/2015, de 14 de juliol, d'ordenació, supervisió i solvència de les entitats asseguradores i reasseguradores, per la qual es modifica la disposició addicional primera «Percepció de quantitats a compte del preu durant la construcció» de la Llei 38/1999, de 5 de novembre, d'ordenació de l'edificació.
a ) Assegurança de danys materials, assegurança de caució o garantia financera, per garantir, durant un any, el rescabalament dels danys materials per vicis o defectes d'execució que afectin elements de terminació o acabat de les obres, que pot ser substituïda per la retenció pel promotor d'un 5 per 100 de l'import de l'execució material de l'obra.
b ) Assegurança de danys materials, assegurança de caució o garantia financera, per garantir, durant tres anys, el rescabalament dels danys causats per vicis o defectes dels elements constructius o de les instal·lacions que ocasionin l'incompliment dels requisits d'habitabilitat de l'apartat 1, lletra c, de l'article 3.
c ) Assegurança de danys materials, assegurança de caució o garantia financera, per garantir, durant deu anys, el rescabalament dels danys materials causats en l'edifici per vicis o defectes que tinguin l'origen en els fonaments, els suports, les bigues, els forjats, els murs de càrrega o altres elements estructurals, o els afectin, i que comprometin directament la resistència mecànica i estabilitat de l'edifici.
a ) Assegurança de danys materials o assegurança de caució, per garantir, durant un any, el rescabalament dels danys materials per vicis o defectes d'execució que afectin elements de terminació o acabat de les obres, que pot ser substituïda per la retenció pel promotor d'un 5 per 100 de l'import de l'execució material de l'obra.
b ) Assegurança de danys materials o assegurança de caució, per garantir, durant tres anys, el rescabalament dels danys causats per vicis o defectes dels elements constructius o de les instal·lacions que ocasionin l'incompliment dels requisits d'habitabilitat de l'apartat 1, lletra c, de l'article 3.
c ) Assegurança de danys materials o assegurança de caució, per garantir, durant deu anys, el rescabalament dels danys materials causats en l'edifici per vicis o defectes que tinguin l'origen en els fonaments, els suports, les bigues, els forjats, els murs de càrrega o altres elements estructurals, o els afectin, i que comprometin directament la resistència mecànica i estabilitat de l'edifici.
b ) Totes les intervencions sobre els edificis existents, sempre que n'alterin la configuració arquitectònica, entenent per tals les que tinguin caràcter d'intervenció total o les parcials que produeixin una variació essencial de la composició general exterior, la volumetria, o el conjunt del sistema estructural, o tinguin per objecte canviar els usos característics de l'edifici.
b ) Obres d'ampliació, modificació, reforma o rehabilitació que alterin la configuració arquitectònica dels edificis; s'entenen com a tals les que tinguin caràcter d'intervenció total o les parcials que produeixin una variació essencial de la composició general exterior, la volumetria, o el conjunt del sistema estructural, o tinguin per objecte canviar els usos característics de l'edifici.
La presentació de sol·licituds, escrits i comunicacions als registres telemàtics, la seva recepció, així com les remissions d'escrits i comunicacions per aquells, es regeix als efectes de còmput dels terminis fixats en dies hàbils pels criteris següents:
a ) Són considerats dies inhàbils per als registres telemàtics i per als usuaris d'aquests registres només els així declarats per a tot el territori nacional al calendari anual de dies inhàbils.
Per als registres telemàtics destinats a la recepció de sol·licituds, escrits i comunicacions referents a tràmits o procediments la instrucció i resolució dels quals correspongui a òrgans la competència dels quals estigui territorialment delimitada a una comunitat autònoma, província o municipi, també són inhàbils els així declarats en l'àmbit territorial corresponent.
b ) L'entrada de les sol·licituds, escrits i comunicacions rebuts en un dia inhàbil per al registre telemàtic s'entén efectuada en la primera hora del primer dia hàbil següent.
A aquests efectes, a l'assentament de l'entrada s'inscriuen com a data i hora de presentació aquelles en les quals es va produir efectivament la recepció, i consten com a data i hora d'entrada les zero hores i un segon del primer dia hàbil següent.
c ) Els registres telemàtics no fan ni anoten sortides d'escrits i comunicacions en dies inhàbils.
La presentació de sol·licituds, escrits i comunicacions es pot fer als registres telemàtics durant les 24 hores de tots els dies de l'any.
Els registres telemàtics es regeixen per la data i l'hora oficial espanyola, que ha de figurar visible a l'adreça electrònica d'accés al registre.
L'hora oficial, a efectes del registre telemàtic, és la corresponent a la península i l'arxipèlag balear, llevat que el registre tingui com a àmbit territorial la Comunitat Autònoma de Canàries, cas en què és l'hora oficial corresponent a l'arxipèlag canari.
Només quan concorrin raons justificades de manteniment tècnic o operatiu es pot interrompre, pel temps imprescindible, la recepció de sol·licituds, escrits i comunicacions.
La interrupció s'ha d'anunciar als potencials usuaris del registre telemàtic amb l'antelació que, si s'escau, sigui possible.
casos d'interrupció no planificada en el funcionament del registre telemàtic, i sempre que sigui possible, l'usuari ha de visualitzar un missatge en el qual es comuniqui aquesta circumstància.
El registre telemàtic emet pel mateix mitjà un missatge de confirmació de la recepció de la sol·licitud, escrit o comunicació en el qual consten les dades proporcionades per l'interessat, junt amb l'acreditació de la data i l'hora en què es va produir la recepció i una clau d'identificació de la transmissió.
El missatge de confirmació, que s'ha de configurar de manera que pugui ser imprès o arxivat informàticament per l'interessat i garanteixi la identitat del registre, té el valor de rebut de presentació a efectes del que disposa l'article 6.3 d'aquest Reial decret.
L'usuari ha d'estar avisat que la no recepció del missatge de confirmació o, si s'escau, la recepció d'un missatge d'indicació d'error o deficiència de la transmissió implica que no s'ha produït la recepció, i cal fer la presentació en un altre moment o fer servir altres mitjans.
Els registres telemàtics han d'admetre la presentació per mitjans telemàtics de sol·licituds, escrits i comunicacions relatius als tràmits i procediments que s'especifiquin en la seva norma de creació.
A l'adreça electrònica d'accés al registre ha de figurar la relació actualitzada de les sol·licituds, escrits i comunicacions que s'hi poden presentar.
Aquesta presentació té caràcter voluntari per als interessats, i és una alternativa a la utilització dels llocs que assenyala l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, amb l'excepció dels casos previstos en una norma amb rang de llei.
La recepció en un registre telemàtic de sol·licituds, escrits i comunicacions que no estiguin incloses en la relació a què es refereix l'apartat anterior, o que hagin estat presentades per mitjans diferents del telemàtic, no produeix cap efecte.
En aquests casos, s'arxiven, tenint-les per no presentades, i es comunica així al remitent.
La presentació de sol·licituds, escrits i comunicacions en registres telemàtics té idèntics efectes que l'efectuada pels altres mitjans admesos en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Els òrgans de l'Administració General de l'Estat, així com els organismes públics vinculats o que en depenen, poden crear registres telemàtics a l'empara de l'article 38.9 de la Llei 30/1992, de 26 de novembre, de règim jurídic de les administracions públiques i del procediment administratiu comú.
La creació i el funcionament d'aquests registres s'ajusten al que disposa el present capítol.
Els registres telemàtics han de fer les funcions següents:
a ) La recepció i tramesa de sol·licituds, escrits i comunicacions relatives als tràmits i procediments que s'especifiquin en la seva norma de creació i que siguin competència de l'òrgan que va crear el registre.
b ) L'anotació dels corresponents assentaments d'entrada i sortida d'acord amb el que disposen aquest Reial decret i els apartats 2 i 3 de l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En cap cas, han de fer funcions d'expedició de còpies segellades o compulsades dels documents que, si s'escau, es transmetin junt amb la sol·licitud, escrit o comunicació.
La creació de registres telemàtics s'efectua mitjançant una ordre ministerial o, en el cas d'organismes públics, mitjançant la disposició que prevegi la seva corresponent normativa reguladora.
En tot cas, les disposicions de creació de registres telemàtics es publiquen al Butlletí Oficial de l'Estat i el seu text íntegre ha d'estar permanentment disponible per a consulta a l'adreça electrònica a la qual s'hagi d'accedir per presentar sol·licituds, escrits o comunicacions.
Les disposicions de creació de registres telemàtics tenen el contingut mínim següent:
a ) Indicació de l'adreça o les adreces electròniques o telemàtiques en les quals es pot accedir al registre.
b ) Requeriments tècnics mínims necessaris per a l'accés i la utilització del registre.
c ) Sistema o sistemes de signatura electrònica reconeguts pel registre per a la identificació de l'usuari i l'admissió de la sol·licitud, escrit o comunicació.
d ) Identificació orgànica del responsable de seguretat del registre i la indicació de la disponibilitat per a consulta d'un resum dels protocols de seguretat del registre i de les transaccions telemàtiques.
e ) Especificació dels tràmits i procediments als quals es refereixen les sol·licituds, els escrits i les comunicacions que es poden presentar.
f ) Identificació de l'òrgan competent per a l'aprovació i la modificació de la relació de sol·licituds, escrits i comunicacions que es poden presentar al
registre, en els termes del paràgraf e.
g ) Indicació del calendari de dies inhàbils estatal, autonòmic o local, que regeix el registre, als efectes d'aplicar les regles de còmput de l'article 18. a.
En l'accés a les activitats de serveis, en el cas de documents emesos per una autoritat competent, segons la definició que en fa l'article 3, apartat 12, de la Llei 17/2009, de 23 de novembre, sobre el lliure accés a les activitats de serveis i el seu exercici, no s'exigeix la presentació de documents originals o còpies compulsades ni traduccions jurades, excepte en els casos previstos per la normativa comunitària, o justificats per motius d'ordre públic i de seguretat pública.
No obstant això, l'autoritat competent pot sol·licitar d'una altra autoritat competent la confirmació de l'autenticitat del document aportat.